So wou ons een keer ‘n kar koop. ‘n Luukse motor. My man loop om die kar, bekyk die enjin, toets hier, voel daar. Ek maak die een agterdeur oop. Klim in en gaan sit in die middel. Sê vir die redelik groot verkoopsagent om ook in te klim langs my. Sê my man moet ook inklim in die ander sitplek langs my. Hier sit ons drietjies toe mooi op ‘n ry in die agterste sitplek. Ja, dankie, sê ek, dis reg, ons kan maar uitklim.
Dit was slim om die agterste sitplek te toets. Ons kar het nie beenspasie agter nie… maar gelukkig is dit nie nou so nodig as toe kinders in die huis was nie.